**Lethe plus**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hai iubito mută-ți dorul

hai iubito saltă raiul

ca să pun și eu piciorul

se ține steaua ca scaiul

Hai iubito saltă raiul

dă-ți aripile-ntr-o parte

să beau sufletul cu paiul

ca să trec și peste moarte

Dă-ți aripile-ntr-o parte

ca să pun și eu piciorul

iadul mută-l mai departe

hai iubito saltă dorul

Hai iubito saltă raiul

iadul se ține ca scaiul

Costel Zăgan, CEZEISME II